**Păianjenul**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Păianjenul

(fabulă)

Eu îl priveam țesându-și plasa

să-și surprindă prada-n ea.

Același ins – un oarecare-

pe tinere le ademenea.

Inflăcărat și chiar năvalnic

cu vorbe dulci le surprindea,

apoi, smerit și tandru, noaptea,

în victime le transforma.

Și profita de fiecare,

odată prinsă-n mreaja sa,

excroc sentimental, ce-n fapt,

averea le-o toca.

Poza nebun de gelozie

și se dădea victimizat,

când în a nopții feerie

le aștepta să vină-n parc.

Se lamenta plângându-și soarta,

se pare, mila le-o stârnea,

și-n noaptea plină de mistere

le atrăgea în plasa sa.

Dar, vai de el, ce lamentabil,

rata mereu în disperare

a vieții jinduită cale-

iubirea – dragostea cea mare.

Și, într-o bună zi, nebunul,

surpins fiind și demascat,

nemaiputând să-ndure afrontul

de plasa lui s-a spânzurat.